تورکیه، 33.جو اولوسلارآراسی جمهوریت کاپی گولش تورنمنتینی 8 قیزیل، 13 گوموش و 19 برنز مدال ایله ایلک سیرادا تاماملادی.
سانجاق تپه طاها آغ گول ایدمان مرکزینده گئچیریلن تورنمنتین سون گونونده 60 و 84 کیلوگرامدا یاریشلار اولدو. تورک گولشچیلر فرنگی ایستیلده 1 قیزیل، ایکی گوموش و برنز، سربست ایستیلده ایسه ایکی قیزیل و گوموش ایله 3 برنز مدال الده ائتدی.
فرنگی ایستیلده، 60 کیلوگرامدا کرم کمال قیزیل، موسلوم آلین‌لی گوموش، محمد اؤزار برنز مدال قازاندی. 84 کیلوگرامدا ایسه عیسی آرسلان گوموش، عبدالله ایلگاز برنز مدالین صاحبی اولدو.
سربست ایستیلده ده 60 کیلوگرامدا احمد تاش آلدین، ایسماعیل جولفا گوموش، حسین زوپا‌لی و موسی شاهین برنز مدال آلدی. 84 کیلوگرامدا افه سامی اونال قیزیل، مرت چیخماز گوموش، دوغوکان قالایچی ایسه برنز مدال قازاندی.
تورکیه، اوچ گون داوام ائدن یاریش‌لارین آردین‌دان توپلامدا 8 قیزیل، 13 گوموش و 19 برنز مدال الده ائده‌رک، ذیروه‌ده یئر آلدی.
